stanford-oval/wikipedia huggingface dataset:
Sonic the Hedgehog: The Movie
Juoni lyhyesti > Yksityiskohtaisempi juoni > Matka Eggmanlandiin

Sonic rentoutuu rannalla kotinsa edustalla, kun Tails lähtee kokeilemaan suihkumoottorikäyttöistä lainelautaansa kysyen tahtooko Sonic kokeilla tätä. Sonic kieltäytyy tästä, koska ei pidä vedestä eikä osaa uida. Tailsin temppuillessa laudallaan hän kohtaa Old Man Owlin (”Pöllö-vanhuksen”) raketillaan, joka kaataa vahingossa Tailsin lainelaudan. Hänen rakettinsa on hajoamispisteessä. Tails lentää hänet kiinni ja asetuttuaan raketin siivelle hän huomaa heidän olevan törmäyskurssilla kohti kallioseinämää. Sonic pelastaa heidät törmäykseltä, ja pöllö-vanhus muistaa hädin tuskin asiansa. Taivasmaan presidentti tahtoo Sonicin luokseen heti. Heidän saavuttuaan presidentin talolle he yllättyvät havaitessaan Eggmanin ottaneen presidentin ja tämän tyttären, Saran, panttivangeiksi. Eggman kertoo Sonicille, että hänen Eggmanlandissa, Pimeyden Maassa, sijaitsevan kaupunkinsa on vallannut valtava mekaaninen Black Eggman, joka sabotoi robottigeneraattorin ylikuormittamalla sen. Generaattori räjähtäisi tuhoten koko planeetan seuraavaan aamuun mennessä. Saavutettuaan Sonicin luottamuksen Eggman antaa Tailsille navigaattorin. Kaksikko suuntaa Pimeyden Maahan Sonicin kaksitasoisella lentokoneella, Tornadolla. He lentävät pilvien alle kohti myrskyistä maankamaraa tehden sinne pakkolaskun. He saapuvat lopulta kaupungin raunioihin, joka muistuttaa New York Citya. Siellä he joutuvat taisteluun Black Eggmania vastaan. Knuckles sattuu osumaan lähistölle ja pelastaa molemmat pulasta ja liittyy osaksi tiimiä tuhoamaan tämän metallisen hirvityksen.
Juoni lyhyesti > Yksityiskohtaisempi juoni > Sonic vastaan Metal Sonic

Sonic, Tails ja Knuckles etenevät kohti Eggmanlandin keskuksessa sijaitsevaa robottigeneraattoria. Generaattorin pysäyttävä vipu on liukuhihnan päällä, ja Sonic yrittää kaikin voimin päästä sen luo. Tails ja Knuckles saavat vivun alas yhdessä. Samalla Sonic jää oudon valokuution vangiksi, joka ”skannaa” hänet. Tämän jälkeen koko alue sortuu heidän edestään. Black Eggmanin romu nousee lattian läpi sinisen hehkun saattelemana. Romun sisältä paljastuvat Sara ja Eggman. Knuckles syyttää Saraa tapahtuneesta, joka purskahtaa itkuun osoittaen syyttävällä sormella Eggmania. Eggman näyttää Sonicille Hyper Metal Sonicin, Sonicin mekaanisen kopion ja pakottaa Sonicin taistelemaan tätä vastaan. Metal Sonic voittaa ensimmäisen erän vieden Sonicin mukanaan pois Eggmanlandista. Tails lentää heidän peräänsä, mutta Knuckles pysäyttää hänet. Yhdessä he palaavat rikkoutuneen Tornadon kanssa Taivasmaahan ja saavat selville Eggmanin todellisen suunnitelman. Metal Sonic pyrkii puhkaisemaan leijuvia mantereita yhdistävän jään ja vapauttamaan sen sisällä kulkevan magman, jotta jääsidokset sulaisivat ja mantereet ajautuisivat avaruuteen.
Sonic herää metsästä. Hän tajuaa Metal Sonicin tietävän kaiken, mitä hän tietää, tekee tai on tehnyt. Hän suuntaa presidentin talolle ja kuulee kaiken koskien tätä jäätikködilemmaa, jonka  piti olla vain Knucklesin ja presidentin välinen asia. Sonic suuntaa suoraan kohti jäätiköitä ja Metal Sonicia. Tails ja Knuckles saapuvat paikalle korjatulla Tornadolla. Myös Eggman saapuu Saran kanssa jäätikölle. Sonic kohtaa Metal Sonicin uudelleen, ja he taistelevat pitkään. Sara putoaa Eggmanin aluksen kyydistä, mutta Knucklesin onnistuu pelastaa hänet. Metal Sonic pitää Sonicia pinteessä, mutta Tails vapauttaa hänet hipaisemalla Metalia Tornadon siivenkärjellä. Eggman raivostuu ja ampuu Tailsin perään kaksi ohjusta, joista toinen osuu. Metal saa kuristusotteen Sonicista, mutta onneksi Tailsin onnistuu ylikuormittaa Metal Sonic Sonicin tunteilla, ja Sonic voittaa hänet väliaikaisesti.
Samaan aikaan presidentti saapuu paikalle ilma-aluksellaan, joka törmää jääseinään lähelle magmapurkausta, muodostaen kraatterin. Tails ja Knuckles yrittävät vapauttaa presidentin rikkomalla aluksen kabiinin, kunnes Sonicin iskemä Metal Sonic iskeytyy alukseen räjäyttäen sen. Pahoin vaurioitunut Metal Sonic pelastaa presidentin. Sonic tajuaa, että Metal Sonicilla on myös tunteet, koska se on ohjelmoitu Sonicin persoonallisuudella ja ajatuksilla. Kivenpalanen pudottaa Metalin kraatteriin, ja Sonicin pelastusyrityksestä huolimatta Metal sulattautuu laavaan kerrottuaan, että Soniceja on vain yksi. Lopuksi Eggman toteaa, että hänellä on edelleen Sonicin tiedot tallella levyllä uuden Metal Sonicin rakentamista varten. Toinen hänen ohjuksistaan tulee takaisin ja räjäyttää levykkeen. Knuckles kostaa Sonicille sen, että tämä putosi hänen päänsä päälle taistelun aikana, ja Sonic lähtee muut perässään takaa-ajoon.
Sensuuri

Alkuperäistä japanilaista versiota on jouduttu siistimään, koska se on alun perin kohdennettu teini-ikäisille.
Kun Sonic ja Tails ensimmäistä kertaa kohtaavat ”Black Eggmanin”, alkuperäisessä versiossa (1996) Tails läimäyttää itseään takamukselle ja Sonic näyttää keskisormea solvatessaan Black Eggmania. Nämä ovat muutetut uudesta versiosta (1999) mm. muuttamalla keskisormi etusormeksi. Knucklesin jäädessä kiinni Black Eggmanin liimaan hän huutaa ”Now I’m stuck!”, alkuperäisessä versiossa hän huutaa ”Shit!” teksteissä lukiessa ”Oh No!” Myöhemmässä vaiheessa elokuvaa, kun Metal Sonic iskeytyy Eggmanin aluksen lattian läpi, Sara kutsuu Metalia perverssiksi (koska tämä vaikuttaa katsovan ylös hänen hameensa alle). Sonic, joka on synkronoinut itsensä Metal Sonicin kanssa, taas tuntee häpeää tai kipua, koska hänen nivusensa osui Eggmanin alukseen.
Eräässä kohtauksessa Tails tarrautuu vahingossa Saran rintoihin ja Knuckles huutaa hänelle ”TAILS! I never thought you would stoop that low” (”Tails! Tuollaista en olisi sinusta uskonut!”).
Äänirooleissa

| Ääninäyttelijät | Englanniksi | Japaniksi |
| --- | --- | --- |
| Sonic the Hedgehog | Martin Burke | Masami Kikuchi |
| Miles ”Tails” Prower | Lainie Frasier | Hekiru Shiina |
| Knuckles the Echidna | Bill Wise | Yasunori Matsumoto |
| Tri. Eggman | Edwin Neal | Junpei Janikuchi |
| Sara | Sascha Biesi | Mika Kanai |
| Black Eggman | Edwin Neal | - |
| Presidentti | Edwin Neal | Yuzuru Fujimoto |
| Metal Sonic | Gary Dehan | Masami Kikuchi |
| Old Man Owl | Charles Campbell | Hirotaka Shimazawa |
J-pop

J-pop eli Japanese pop viittaa länsimaisvaikutteiseen japanilaiseen pop-musiikkiin. Sanaa käytetään yleisesti Japanissa kuvaamaan useita eri musiikkilajeja, kuten pop, rock, dance, rap tai soul. Genreen lasketaan usein kuuluviksi J-rock, visual kei ja J-rap. Termin keksi radioasema J-Wave.
Japanilaiset kaupat jakavat musiikkinsa tyypillisesti neljään osastoon: J-pop, enka (perinteinen balladimusiikki, vastaa iskelmämusiikkia), klassinen musiikki ja englanninkielinen/kansainvälinen musiikki. Jotkut artistit, kuten Miyuki Nakajima ja Anzen Chitai, yhdistävät musiikissaan enkaa ja J-popia.
Vaikutus populaarikulttuuriin

J-pop on keskeinen osa japanilaista populaarikulttuuria. Sitä käytetään kaikkialla: animessa, kaupoissa, mainoksissa, elokuvissa, radio-ohjelmissa, televisio-ohjelmissa ja videopeleissä. Jotkut TV-ohjelmat käyttävät J-pop-kappaleita alku- ja lopputekstiensä taustamusiikkina. Animessa ja muissa televisio-ohjelmissa, erityisesti japanilaisissa TV-draamoissa, alku- ja loppulauluja saatetaan vaihtaa jopa neljä kertaa vuodessa. Koska suurimmalla osalla ohjelmista on sekä alku- että lopetuskappaleet, yhdellä show’lla voi yhden esityskauden aikana olla kahdeksan eri tunnusmusiikkia.
Pelkästä julkaistujen kappeleiden valtavasta määrästä johtuen J-popin kasvot muuttuvat jatkuvasti. Monet artistit julkaisevat vain yhden albumin ja muutaman singlen vaipuakseen pian unohduksiin. Huipulla pysytteleminen pidempään on erittäin vaikeaa, ja vuosikymmenen ajan suosionsa säilyttäneitä artisteja pidetään erinomaisen suosittuina. Yli 15 vuotta pinnalla pysyneet yhtyeet kuten Dreams Come True, Chage & Aska, B'z, Southern All Stars, the pillows, SPITZ ja TUBE sekä sooloartistit kuten NOKKO, Seiko Matsuda, Chisato Moritaka ja Eikichi Yazawa ovat valtavia menestystarinoita.
Viime aikoina J-pop on tullut muunkin maailman tietoisuuteen paitsi yleisen japanilaisen kulttuurin suosion, myös videopelien kautta.
Artisteja > Naiset

Ai Ōtsuka
Ami Suzuki
Asami Abe
Aya Matsuura
Aya Ueto
Ayaka Hirahara
Ayumi Hamasaki
aiko
Aiko Kayō
BoA
Chara
Chihiro Onitsuka
Chihiro Yonekura
CooRie
Crystal Kay
Candies
Michiyo
Hitomi Shimatani
Ito Yuna
Kanon Wakeshima
Kaori Iida
Koharu Kusumi
Kokia
Kotoko
Kumi Kōda
Kyary Pamyu Pamyu
Kyōko Fukada
Mai Kuraki
Maki Gotō
Masami Okui
Megumi Hayashibara
melody.
Minmi
Miss Monday
Nami Tamaki
Namie Amuro
Nana Katase
Nana Kitade
Nana Mizuki
Nanase Aikawa
Natsumi Abe
Rina Aiuchi
Rimi Natsukawa
Sakura
Shiina Ringo
Sowelu
Naomi Tamura
Tsubaki
Hikaru Utada
Yuki Maeda
Yūko Nakazawa
Yui
Zard
Kazami
U-ka Saegusa IN db
Artisteja > Miehet

hide (edesmennyt)
HYDE
GACKT
Ken Hirai
Kyōsuke Himuro
Tetsu 69
Tomoyasu Hotei
Tsunku
Yoshiki
Kin'ya Kotani
Aiheesta muualla

Wikimedia Commonsissa on kuvia tai muita tiedostoja aiheesta .
J-Music Ignited:　Tietokanta J-pop-artisteista. (englanniksi)
JaME Europa (Arkistoitu – Internet Archive): Tietokanta J-pop-artisteista Euroopassa.
J-pop (Arkistoitu – Internet Archive). (englanniksi)
Music On! Tv (Arkistoitu – Internet Archive). (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:J-Pop
Momoiro Clover Z.
Käännös suomeksi
The 101ers

| The 101ers> Tiedot |
| --- | --- |
Toiminnassa:  1974–1976
Tyylilaji:  pub rock, protopunk
Kotipaikka:  Lontoo, Yhdistynyt kuningaskunta
Laulukieli:  englanti
Jäsenet:  Joe Strummer, laulu, kitara   Clive Timperley, kitara   Dan Kelleher, basso   Richard Dudanski, rummut   Simon Cassell, saksofoni  
Levy-yhtiö:  Chiswick   Andalucia   Astralwerks   EMI  
Infobox OKNimi-testi OK: 
The 101ers oli englantilainen pub rock -yhtye 1970-luvulla. Joe Strummer oli yhtyeen jäsen ennen siirtymistään The Clashiin. Yhtye perustettiin Lontoossa toukokuussa 1974 ja se teki ensiesiintymisensä 7. syyskuuta Telegraph-pubissa Brixtonissa nimellä El Huaso and the 101 All-Stars.lähde?
Yhtye sai nimensä lontoolaisesta vallatusta talosta, jossa he asuivat. Sen osoite oli 101 Walterton Road, Maida Vale.lähde?
Diskografia > Singlet

"Keys to Your Heart" / "5 Star Rock & Roll Petrol" (1976)
"Sweet Revenge" / "Rabies" (Big Beat Records, 1981)
Diskografia > EP:t

"Keys to Your Heart" (1985)
"1976" (2019)
Diskografia > Kokoelmat

Elgin Avenue Breakdown (1981)
Five Star Rock'n'Roll (1993)
Elgin Avenue Breakdown Revisited (2005)
Turkin pääministeri

Turkin pääministeri on ollut Turkin hallituksen johtaja. Tehtävä perustettiin vuonna 1920. Pääministerin valtaoikeudet ovat vaihdelleet vuosien varrella ennen viran lakkauttamista 2018.
Vuodet 1920–1923

Turkin itsenäisyyssodan aikana maalla oli neljä pääministeriä
| Nr | Nimi | Kuva | Kausi | Alkoi | Loppui | Puolue |
| --- | --- | --- | --- | --- | --- | --- |
| 1 | Mustafa Kemal Atatürk (1881–1938)  |  |  | 3.5. 1920 | 24.1. 1921 | CHP |
| 2 | Fevzi Çakmak (1876–1950)  |  | 1. | 24 1. 1921 | 19.5. 1921 | CHP |
| 2 | Fevzi Çakmak (1876–1950)  |  | 2. | 19.5. 1921 | 9.6. 1922 | CHP |
| 3 | Rauf Orbay (1881–1964)  |  |  | 12.7. 1922 | 4.8. 1923 | CHP |
| 4 | Ali Fethi Okyar (1880–1943)  |  |  | 14.8. 1923 | 27.10. 1923 | CHP |
Vuodet 1923–2018

Itsenäisyyssodan jälkeen maassa oli 27 eri pääministeriä.
| Nr | Nimi | Kuva | Kausi | Puolue |
| --- | --- | --- | --- | --- |
| 1 | İsmet İnönü (1884–1973)  |  | 1923–1924 | CHP |
| 2 | Ali Fethi Okyar (1880–1943)  |  | 1924–1925 | CHP |
| (1) | İsmet İnönü (1884–1973)  |  | 1925–1937 | CHP |
| 3 | Celal Bayar (1883–1986)  |  | 1937–1938 | CHP |
| 4 | Refik Saydam (1881–1942)  |  | 1939–1942 | CHP |
| — | Ahmet Fikri Tüzer (tp.) (1878–1942)  |  | 8.–9.7. 1942 | CHP |
| 5 | Şükrü Saracoğlu (1887–1953)  |  | 1942–1946 | CHP |
| 6 | Recep Peker (1889–1950) |  | 1946–1947 | CHP |
| 7 | Hasan Saka (1885–1960)  |  | 1947–1949 | CHP |
| 8 | Şemsettin Günaltay (1883–1961)  |  | 1949–1950 | CHP |
| 9 | Adnan Menderes (1899–1961)  |  | 1950–1960 | DP |
| 10 | Cemal Gürsel (1895–1966)  |  | 1960–1961 | sotilas |
| 11 | Suat Hayri Ürgüplü (1903–1981)  |  | 20.2.–27.10.1965 | sit. |
| 12 | Süleyman Demirel (1924–2015)  |  | 1965–1971 | Oikeuspuolue (Adalet Partisi) |
| 13 | Nihat Erim (1912–1980)  |  | 1971–1972 | sit. |
| 14 | Ferit Melen (1906–1988)  |  | 1972–1973 | CGP |
| 15 | Naim Talu (1919–1998)  |  | 1973–1974 | sit. |
| 16 | Bülent Ecevit (1925–2006)  |  | 1974 | CHP |
| 17 | Sadi Irmak (1906–1990)  |  | 1974–1975 | sit. |
| (12) | Süleyman Demirel (1924–2015)  |  | 1975–1977 | AP |
| (16) | Bülent Ecevit (1925–2006)  |  | 21.6.– 21.7. 1977 | CHP |
| (12) | Süleyman Demirel (1924–2015)  |  | 1977–1978 | AP |
| (16) | Bülent Ecevit (1925–2006)  |  | 1978–1979 | CHP |
| (12) | Süleyman Demirel (1924–2015)  |  | 1979–1980 | AP |
| 18 | Bülend Ulusu (1923–2015 )  | - | 1980–1983 | sotilas |
| 19 | Turgut Özal (1927–1993)  |  | 1983–1989 | Isänmaa (Anavatan Partisi; ANAP) |
| 20 | Yıldırım Akbulut (1935–2021)  |  | 1989–1991 | Isänmaa (Anavatan Partisi; ANAP) |
| 21 | Mesut Yılmaz (1947– )  |  | 23.6.–20.11. 1991 | Isänmaa (Anavatan Partisi; ANAP) |
| (12) | Süleyman Demirel (1924–2015)  |  | 1991–1993 | DP |
| 22 | Tansu Çiller (1946– )  |  | 1993–1995 | DP |
| (21) | Mesut Yılmaz (1947– )  |  | 6.3.–28.6. 1996 | Isänmaa (Anavatan Partisi; ANAP) |
| 23 | Necmettin Erbakan (1926–2011)  |  | 1996–1997 | Hyvinvointipuolue |
| (21) | Mesut Yılmaz (1947– )  |  | 1997 –1999 | Isänmaa (Anavatan Partisi; ANAP) |
| (16) | Bülent Ecevit (1925–2006)  |  | 11.1.–28.5. 1999 | Demokraattinen vasemmisto |
| 24 | Abdullah Gül (1950– )  |  | 2002–2003 | AKP |
| 25 | Recep Tayyip Erdoğan (1954– )  |  | 2003–2011 | AKP |
| 26 | Ahmet Davutoğlu (1959– )  |  | 2014–2016 | AKP |
| 27 | Binali Yıldırım (1955– ) |  | 2016 – 2018 | AKP |
Käännös suomeksi
Tanssi

Breakdancea.
Tanssi on taide- ja urheilumuoto, jossa ihminen liikuttaa vartaloaan, yleensä rytmikkäästi musiikin mukaan, tuottaakseen esteettisiä elämyksiä, huvitellakseen, sosiaalisena toimintana tai ilmaistakseen tanssillaan jotain. Tanssia voi nähdä myös uskonnollisissa ja muissa hengellisissä tilaisuuksissa. Toisaalta eräät uskonnolliset ryhmät suhtautuvat tanssiin torjuvasti ja pitävät sitä syntinä.
Tanssi voi olla joko ennakolta määrättyjen askelkuvioiden noudattamista taikka vapaata liikkumista, usein musiikin tahtiin. Askelkuviot liittyvät usein perinteisiin tansseihin kuten valssi, foxtrot ja poloneesi. Tanssi voi olla myös taiteellinen esitys, jolloin sillä on usein ennalta määrätty koreografia. Tanssiesitys voi myös perustua joko osin tai kokonaan improvisaatioon. Tanssin elementtejä käytetään myös poikkitaiteellisesti muun muassa teatterin, sirkustaiteen kuin erilaisten performanssienkin yhteydessä. Tanssia voidaan harrastaa pareittain, yksin, tai ryhmässä.
Tanssin määritelmään vaikuttavat sosiaaliset, kulttuuriset, esteettiset ja moraaliset määritelmät ja rajat. Tanssina voidaan pitää niin kuviokelluntaa kuin kamppailulajien harrastajien kata-liikesarjoja. Amerikkalainen antropologi Judith Lynne Hanna määrittelee tanssin olevan "ihmisen käyttäytymistä, joka tanssijan näkökulmasta koostuu merkityksellisistä, harkitusti rytmitetyistä ja kulttuurin muokkaamista sanattomien ruumiinliikkeiden jaksoista, jotka poikkeavat tavallisista liiketoiminnoista siinä, että liikkumiseen on sisäinen ja esteettinen tarve".
Eläimillä tanssi voi olla osa pariutumisrituaalia, mehiläiset ovat tunnettuja tanssistaan, jolla kertovat muille pesän mehiläisille mistä löytyy mettä. Kurkien soidintanssi on erityisen komeaa katsottavaa. Tanssiksi voidaan myös kutsua esimerkiksi tuulen aikaansaamaa liikettä puiden lehdissä ja muissa kasveissa. Tällöin liikkeestä käytetään ilmaisua kuvaannollisesti. Tiettyjä musiikkityylejä kutsutaan erityisesti tanssimusiikiksi.
Tanssitaide

Taidetanssiin kuuluvat esittävän tanssin (näyttämötanssin) eri muodot. Niitä ovat muun muassa baletti, jazztanssi, moderni tanssi, nykytanssi ja tanssiteatteri. Myös kansantanssin, flamencon ja stepin piirissä tehdään nykyään tanssitaiteeksi luettavia teoksia.  Länsimaissa ensimmäisenä tanssitaiteen muotona voidaan pitää balettia, jonka piirissä tanssiin tulivat ensimmäistä kertaa taiteelliset tavoitteet, tanssin siirtäminen näyttämölle ja tanssiin erikoistuneet esittäjät. Myös monia esimerkiksi aasialaisen kulttuurin perinteisiä teatterimuotoja voidaan hyvin katsoa tanssitaiteeksi, koska ne suurelta osin perustuvat liikeilmaisuun. Tanssi taidemuotona on siitä erikoinen, että tanssin luoja on samalla itse taideteos ja taiteen välineenä on hänen oma kehonsa ja kaikki sen liikkeet. Kinesteettisen aistin kautta ne vaikuttavat katsojan lihaksiin. Kun tanssi on ohi se on myös lopullisesti kadonnut, eikä siihen ole enää mahdollista palata. (Tämä hetkellisyys on osaltaan vaikuttanut siihen, että tanssia tutkittu sen pitkästä historiasta huolimatta suhteellisen vähän.)
Tanssitaide pyrkii jatkuvasti uudistumaan ja löytämään tuoreita ilmaisutapoja. Sen eri lajit ottavat vaikutteita toisiltaan ja myös taiteidenvälisyys luo sille uusia ilmenemismuotoja, jotka eivät mahdu vanhoihin määritelmiin. Nykytaiteelle tyypilliseen tapaan se pyrkii rikkomaan sille asetettuja rajoja, joten määritelmät vanhenevat nopeasti. Toisaalta joillakin sen muodoilla on vuosisatojen perinteet, joiden puitteissa uudistuminen on maltillista ja tiukastikin vanhoihin esteettisiin ihanteisiin pohjautuvaa.
Seuratanssi

Tanssintutkija Raili Laineen mukaan seuratanssi tarkoittaa modernin (teollistuneen) yhteiskunnan julkista paritanssitilannetta, jossa ennestään tuntemattomat ihmiset voivat tanssia toistensa kanssa. Esimerkkeinä seuratansseista voi pitää lava- ja ravintolatansseja, salsailtoja, argentiinalaisen tangon tanssiaisia ja muita tilanteita, jotka ovat yleisölle avoimia paritanssitapahtumia.
Seuratanssi on suora käännös saksan kielen Gesellschaftstanz-sanasta. Sanaa seuratanssi on käytetty ensimmäisen kerran vuonna 1921 Elo Kuosmasen tanssikoulun kurssi-ilmoituksessa.
Erilaisia tanssimuotoja

baletti
karakteritanssi
neoklassinen baletti
nykybaletti
intialainen tanssi
itämainen tanssi (vatsatanssi, napatanssi)
latinalaistanssi
samba
Cha-cha
Rumba
Paso doble
Jive
tango
salsa
mambo
reggaeton
merengue
lambada
cumbia
bachata
paso doble
son
Limbo
pilon
flamenco
klubitanssit
Melbourne Shuffle
Parapara
tanssiurheilu
kilpatanssi
lastentanssi
lavatanssi
historiallinen tanssi
Moderni tanssi
nykytanssi
ausdruckstanz
buto
bodyjam
kontakti-improvisaatio
moderni tanssi
plastinen tanssi
vapaa tanssi
discotanssi
Hiphop
break dance
Twerkkaus
showtanssi
street
steppi
jenkka
polkka
Lambeth Walk
striptease
teknotanssi
tikkuristi
pyörätuolitanssi
cheertanssi
kansantanssi
irlantilainen tanssi
suomalainen kansantanssi
Cicapo
rock'n'swing-tanssit
Lindy Hop
Boogie Woogie
St. Louis Shag
Balboa
East Coast Swing
West Coast Swing
Jive
Bugg
Jitterbug
Fusku
Rock'n'roll
Disco-Swing
Hip Hop Lindy
Swingpolkka
countrytanssi (rivitanssi)
jazztanssi
jazzbaletti
Muotitanssit
tiputanssi
ketsuppitanssi (n. 2003)
macarenatanssi (n. 1996)
flossitanssi (n. 2014)
Twist (n. 1960)
rockkeikoilla
Moshaus
Pogoaminen
Tanssi videopeleissä

Tanssi on muun muassa inspiroinut videopelikehittäjiä. Tanssipelit, kuten Dance Dance Revolution ja In the Groove, muistuttavat pelitavaltaan tanssimista, joskin pelaamista harvemmin pidetään varsinaisena tanssimisena.
Tanssipeleissä on normaalisti vain askelsarjoja.
Kirjallisuutta

Saarikoski, Helena (toim.): Tanssi tanssi: Kulttuureja, tulkintoja.  (Tietolipas 186)  Helsinki:  Suomalaisen Kirjallisuuden Seura, 2003.  ISBN 951-746-459-2
Saarikoski, Helena: Silloin tanssittiin tangoa: Tanssikansan kertomaa 1900-luvulta.  Kulttuuriosuuskunta Partuuna – Kulturandelslag Bardun, 2014.  ISBN 978-952-67777-5-7
Georg Schwarz, Kulturexperimente im Altertum, Berlin 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Tanssin tiedotuskeskus - Finnish Dance Information Centre
Finnish Dance Organization
Rossi, Leena: Lavatanssikertomuksia ja refleksiivistä etnografiaa. Kirja-arvostelu teoksesta Saarikoski, Helena: Silloin tanssittiin tangoa: Tanssikansan kertomaa 1900-luvulta. Kulttuuriosuuskunta Partuuna, 2014. (Agricolan kirja-arvostelut, 15.6.2015)
Varto, Juha: Kohti tanssin filosofista tarkastelua. niin & näin 4/1995, 38–42.
Itkonen, Matti: Tanssin filosofiaa. Keskustelu Jaana Parviaisen kanssa. niin & näin 1/1999, 48–50.
Moderni tanssi alkoi kehittyä 1900-luvun alkupuoliskolla.
Suomalainen kansantanssiperinne on rikas ja aidosti kansanomainen.
Argentiinalaista tangoa
Tanssipelaamista Pump It Up: Exceed 2 -kolikkopelillä Espanjassa.
Tuuliwatti

| Tuuliwatti Oy |
| --- | --- |

Yritysmuoto:  osakeyhtiö
Perustettu:  2009
Lakkautettu:  2020
Seuraaja:  Gigawatti Oy
Toimitusjohtaja:  Henrikki Talvitie
Kotipaikka:  Helsinki
Toimiala:  sähkön tuotanto vesi- ja tuulivoimalla
Henkilöstö:  ei ole lähde?
Kotisivu:  tuuliwatti.fi
Infobox OKVirheellinen NIMI-arvo: 
Tuuliwatti Oy oli suomalainen yritys, joka kehitti ja rakensi tuulipuistoja maa-alueille. St1:n ja S-ryhmän S-Voiman yhdessä omistama yritys oli vuonna 2015 Suomen eniten tuulivoimaa tuottava yritys, se tuotti 0,8TWh tuulisähköä, mikä oli runsas kolmannes koko Suomen tuulivoimantuotannosta.
Tuuliwatti on Mankala-periaatteen pohjalta muodostettu osakeyhtiö. Sen ei ole tarkoitus tuottaa voittoa, vaan tuottaa sähköä omakustannushintaan omistajilleen. Osakkaat rahoittavat yhtiön toiminnan. Yhtiöllä ei ole työntekijöitä, eikä se voittoa tuottamattomana maksa veroja lainkaan. Vuonna 2015 yhtiö sai yritystukia 57 miljoonaa euroa, mikä teki siitä Suomen suurimman yritystukien saajan.
Tuuliwatti jaettiin syksyllä 2020 St1 Nordicin ja S-ryhmän kesken.
St1 Nordicin puoliskosta tuli Tuulivoltti Oy, joka siirtyi pian Exilionin omistukseen. 
S-Ryhmän puolisko on Gigawatti Oy, jonka hallinnassa ovat S-ryhmälle siirtyneet TuuliWatin tuulipuistot ja kehityshankkeet.
Historia > 2009-2012

TuuliWatin ensimmäinen tuulivoimala valmistui syyskuussa 2009 Porin Tahkoluotoon ja se oli valmistuessaan Suomen suurin tuulivoimala 100 metrin napakorkeudellaan ja 100 metrin roottorin halkaisijallaan. Laitoksen arvioitu sähköntuotanto on noin 8 000–9 000 MWh vuodessa, eli laitoksen keskimääräinen teho on hieman alle 1 MW.
Vuonna 2011 TuuliWatti ilmoitti aikovansa rakentaa tuulivoimapuistoja noin kymmenelle paikkakunnalle eri puolella Suomea vuoteen 2015 mennessä. Puistoissa toimisi satakunta tuulivoimalaitosta. Elokuussa 2014 TuuliWatilla oli tuulivoimapuistoja kahdeksalla paikkakunnalla.
TuuliWatin ensimmäinen tuulipuisto vihittiin käyttöön Simon Putaankankaalla maaliskuussa 2012. Myllyt tuottavat sähköä reilun parinkymmenentuhannen kerrostaloasunnon tarpeita vastaavan määrän.